text: Fremgang for Syddansk Universitet
  21 marts 2011 kl. 13.38
  Syddansk Universitet har fået det hidtil største antal kvote 2-ansøgninger. Med 6.562 ansøgninger i år er der tale om en stigning på 21 procent i forhold til sidste år.
  Sidste år fik universitetet 5.436 kvote 2-ansøgninger.
  Samtidig er antallet af unge, der søger Syddansk Universitet som 1. prioritet steget med 10 procent. Sidste år havde 2.059 unge sat kryds ud for Syddansk Universitet som deres første prioritet, i år er tallet helt oppe på 2.270.
   
  Fremgangen fordeler sig bredt på universitets campusser i Odense, Kolding, Slagelse, Esbjerg og Sønderborg.
  